“ประสงค์ พูนธเนศ” ลาออกบอร์ด 3 ​รัฐวิสาหกิจ ปัดไร้คนทาบนั่ง รมว.คลัง
"ประสงค์" ลาออกบอร์ด 3 ​รัฐวิสาหกิจ ปัดไร้คนทาบนั่ง รมว.คลัง
"ประสงค์" ลาออกบอร์ด 3 ​รัฐวิสาหกิจ ปัดไร้คนทาบนั่ง รมว.คลัง
25 ก.ย. 2563

รายงานข่าวจากกระทรวงการคลัง เปิดเผยว่า นายประสงค์ พูนธเนศ ปลัดกระทรวงการคลัง ได้ยื่นหนังสือลาออกจากการเป็นกรรมการใน 3 บริษัท ได้แก่ ประธานกรรมการ ธนาคารกรุงไทย จำกัด (มหาชน) หรือ KTB ประธานกรรมการ บริษัท ท่าอากาศยานไทย จำกัด (มหาชน) หรือ AOT และกรรมการ บริษัท บางจาก คอร์ปอเรชั่น จำกัด (มหาชน) หรือ BCP เนื่องจากจะเกษียณอายุข้าราชการในวันที่ 30 ก.ย.นี้
ทั้งนี้ นายประสงค์ เป็นผู้ที่ได้รับการคาดการณ์ว่าจะมาดำรงตำแหน่งรมว.คลัง แทนนายปรีดี ดาวฉาย ที่ได้ลาออกจากรมว.คลัง เมื่อช่วงต้นเดือนก.ย. หลังจากได้เข้ารับตำแหน่งไม่ถึงเดือน
โดยก่อนหน้านี้ พล.อ.ประยุทธ์ จันทร์โอชา นายกรัฐมนตรี และรมว.กลาโหม ยืนยันว่าจะได้รมว.คลัง คนใหม่ในเดือน ต.ค.นี้ และให้ความเชื่อมั่นว่า รมว.คลัง คนใหม่จะสามารถทำงานร่วมกับนายสุพัฒนพงษ์ พันธ์มีเชาว์ รองนายกรัฐมนตรีและรมว.พลังงาน ได้เป็นอย่างดี
อย่างไรก็ตาม มีรายงานข่าวว่า ​นายประสงค์ พูนธเนศ ได้เปิดเผยว่า ขณะนี้ยังไม่ได้รับการทาบทามให้ดำรงตำแหน่ง รมว.คลัง ขณะที่ตนเองต้องการพักหลังเกษียณ